ufal/npfl147 huggingface dataset:
# Bestum
Bestum er et boligstrøk i Bydel Ullern i Oslo. Det grenser til Bestumkilen i sør, Vækerø i sørvest (ved fjorden), Sollerud i vest, Ullern i nordvest og nord, Abbediengen i nordøst, og Skøyen i øst og sørøst (her ved Skøyens underområde Sjølyst).  
Før utbyggingen til boligområde var Bestum et landbruksområde. Navnet Bestum (også Bestun) stammer fra midten av nordisk middelalder og er kjent fra så tidlig som 1200-tallet.  
Egennavnet Furulund ligger også i området, dette er bl.a. navnet på en vei og en trikkeholdeplass på Lilleakerbanen. Her ble også bygget bunkeren Festung Furulund, som under andre verdenskrig var tilholdssted for politisjef Heinrich Fehlis. Tidligere var også Bestum en holdeplass på Lilleakerbanen, men den ble lagt ned i 2002.
Området består av villaer, har mye grønt og er relativt dyrt. Bestum Vel ble stiftet i 1892, og er blant Norges eldste velforeninger.
# Mette Heeno
Mette Heeno (født 1976) er en dansk manuskriptforfatter.
Hun har blant annet skrevet manuskript til spillefilmene Terkel i knipe (2004), Fakiren fra Bilbao (2004), Nynne (2005) og Supervoksen (2006). Hun har også skrevet manuskripter til avsnitt av Langt fra Las Vegas samt til TV-serien Lærkevej. I 2022 skapte hun TV-serien Carmen Curlers.

## Filmografi

### Filmer
- 2004: Terkel i knipe
- 2004: Fakiren fra Bilbao
- 2005: Nynne
- 2006: Supervoksen
- 2006: Princess
- 2006: Ekko
- 2009: Flugten
- 2012: Talenttyven
- 2012: Lærkevej - Til døden os skiller
- 2014:  All Inclusive
- 2017: Aldrig mere i morgen (manuskonsulent)
- 2018: Happy Ending  (manus, ansvarlig produsent)


### TV-serier
- 2001: Langt fra Las Vegas
- 2004: Monberg & Tuxen
- 2009: Lærkevej (hovedforfatter)
- 2013: Rita (episodeforfatter)
- 2015: Lillemand
- 2016: Bedre skilt end aldrig (hovedforfatter, ansvarlig produsent)
- 2021: Snøengler
- 2022–2023: Carmen Curlers (hovedforfatter, manus, storyline)[a][6][7]


## Fotnoter
1. ↑  Filmografien er fra oversikter hos Det Danske Filminstitut og Danskefilm.dk.
# Wrapping Paper
«Wrapping Paper» er en sang skrevet av Jack Bruce og Peter Ronald Brown, fremført av Cream og utgitt som single i 1966. Den ble inkludert på The Very Best of Cream. Den er ganske tydelig i stilen sin, et sakte jazz-nummer i kontrast til harde bluesen på tidligere sanger som «N.S.U.» og pop-stilen til «I Feel Free».
Ginger Baker har fastslått at han og Eric Clapton mislikte sangen, og at Bruce og Brown «gikk bak ryggen deres» for å gi den ut som en singel. Sannferdigheten i denne uttalelsen er vanskelig å fastslå. I et intervju kalte Baker sangen for «the most appalling piece of shit I ever heard in my life» (norsk: «den mest frastøtende dritten jeg noensinne i mitt liv har hørt»)."
# Marjorie Jackson
Marjorie Jackson-Nelson (født 13. september 1931 i Coffs Harbour i New South Wales) er en tidligere australsk friidrettsutøver og guvernør i Sør-Australia.
Jackson vant to olympiske gullmedaljer og satte ti verdensrekorder i løpet  av sin friidrettskarriere. Etter å ha vunnet fire titler i 1950 under British Empire Games stilte hun som favoritt foran OL i 1952 i Helsingfors. Hun vant 100 meter-finalen med tiden 11,5 (tangert verdensrekord) og tok dermed Australias første friidrettstittel siden Teddy Flack vant i 1896 i Athen.  Hun vant også gull på 200 meter og ble den første kvinnelige OL-vinneren på denne distansen. Australia hadde flere gode kvinnelige sprintere og var blant favorittene på 4 × 100 m stafett. Men laget ble diskvalifisert på grunn av feil i vekslingen, og Jacksons mulighet for å vinne tre gull var borte. Senere i 1952, den 4. oktober på et idrettstevne i Japan, satte Jackson ny verdensrekord på 100 meter med tiden 11,4.
Hun giftet seg i 1953 med Peter Nelson, en olympisk syklist. Marjorie Jackson-Nelson var en av åtte som bar det olympiske flagget under åpningsseremonien OL 2000 i Sydney.
Jackson er Companion av Order of Australia. Hun er også kommandør av Royal Victorian Order og medlem av Order of the British Empire.

## OL-medaljer
- 1952  Helsingfors -  Gull i friidrett, 100 meter kvinner  Australia
- 1952  Helsingfors -  Gull i friidrett, 200 meter kvinner  Australia
# Sanday (Hebridene)
Sanday (skotsk-gælisk: Sandaigh) er øy i øygruppen Small Isles i indre Hebridene på vestkysten av Skottland. Med en størrelse på 2,03 km² er den den femte største øya i øygruppa. Det høyeste punktet på øya er Tallabric på 59 meter over havet. Det er en tidevannsøy knyttet til sin større nabo, Canna, via sandbanker ved lavvann, og også koblet til den større øya med en bro. Canna og Sanday danner et enkelt fellesskap, og blir vanligvis beskrevet kollektivt som Canna.

## Natur
Øya er hjem for en rekke av ulike for dyreliv, inkludert lundefugl, storjo og havlire.

## Eierskap
Sanday, som sin naboøy Canna, eies hele og holdet av National Trust for Scotland (NTS), og er en del av Lochaber-komiteen i Highland-rådet. Mens Canna drives av NTS som en enkelt gård, brukes deler av Sanday til forpaktning.

## Øysamfunnet
Det er mulig å gå fra Sanday til den større naboøya Canna ved fjære sjø. Det er også broforbindelse mellom øyene. I 1905 ble det bygget en gangbro av tre for å la elever fra Canna nå skolen uavhengig av tidevannstilstanden. Denne broen ble ødelagt av stormer i 2005, og har blitt erstattet av en veibro som ble ferdigstilt i april 2006. Denne nye broen gir tilgang for kjøretøy på alle tidevannsnivåer mellom de to øyene, selv om deler av veien på Sanday fortsatt var dekket av vann under høyvann fram til ferdigstillelse av den nye veien i 2018.
Sanday hadde ved siste offisielle folketelling 6 innbyggere fordelt på tre husstander. Som lokalsamfunn fungerer imidlertid Sanday og Canna i alle praktiske henseender som en enhet. Barneskolen ligger for eksempel på Sanday, mens kirken som er i jevnlig bruk av øyboerne ligger på Canna. Folketallet på de to øyene har økt siden 2001. Ved folketellingen 2011 var 9 personer på Canna.

## Kirke- og kulturbygg
Den største og mest iøynefallende bygningen på Sanday er den katolske St. Edwards kapell som ble ble bygget i 1889, men avvigslet i 1963. Den er bygget i stein, står alene på en forhøyet del av øya, vekk fra hyttene som sammen med skolen klynger seg rundt bukten mot Canna. 
Kirken, som også er eid av National Trust for Scotland, ble restaurert og omgjort til et herberge og studiesenter av Hebridean Trust. Dette prosjektet ble gjennomført på invitasjon av eierne. Kirkebygget er nå gjort om til et studiesenter for gæliske språk. Senteret ble åpnet 5. juni 2001 av prinsesse Anne av Storbritannia. Senteret er også knyttet til Arkivet for gælisk språk og kultur som ble opprettet av den tidligere eieren av Canna og Sanday, den avdøde historikeren John Lorne Campbell.

## Transport
Besøkende kan komme seg til øya fra fastlandet ved ferge fra Caledonian MacBrayne i havnen i  Mallaig.
# Arthur Joseph Beveridge
Arthur Joseph Beveridge (født 21. mars 1893 i Dublin, død 25. september 1959 i Venezia) var en britisk lege og militæroffiser. Han mottok det norske Krigskorset med sverd for sin innsats i kampene i Norge i april 1940.

## Virke
Beveridge var utdannet ved Belvedere College og studerte deretter medisin ved University og National University of Ireland, der han gikk ut i 1915. Etter dette gikk Beveridge inn i det britiske Royal Army Medical Corps (RAMC) og deltok under første verdenskrig i Frankrike. Etter verdenskrigen studerte han videre og avla mastergrad i medisin ved National University of Ireland i 1919. I 1926 avla han doktorgrad i folkehelse ved Queen's University i Belfast. Beveridge spesialiserte seg i patologi.
Beveridge tjenestegjorde som sanitetsoffiser i Irak, Tyskland og Jamaica og var fra 1935 til 1938 i Singapore, der han var foreleser ved King Edward VII College of Medicine. Etter Tysklands angrep på Norge 9. april 1940 kjempet Beveridge med britiske styrker i Norge. Han tjenestegjorde da som nestleder for brigadens sanitetstjenester.
Han fortsatte fra 1941 til 1947 i ledende stillinger som sanitetsoffiser, først i Storbritannia, så i Øst-Afrika og Vestafrika, deretter fra 1947 til 1948 i Palestina og fra 1949 til 1950 ved Scottish Command. Fra 1950 til 1953 var Beveridge sjef for militærmedisinske tjeneste i de britiske Middle East Land Forces. Han gikk av med pensjon i 1953 og hadde da rang som generalmajor.
Etter å ha forlatt det britiske forsvaret arbeidet Beveridge i skolehelsetjenesten i Lincolnshire County Council inntil 1958.

## Utmerkelser
Beveridge ble i 1918 tildelt Military Cross for edel dåd i innsatsen for skadede soldater ved fronten under første verdenskrig. I 1935 ble han utnevnt til offiser av Den britiske imperieordenen for innsatsen han la ned i forbindelse med bekjempelse av stridsgass Small Arms School. I 1942 ble han tildelt det norske Krigskorset med sverd for sin innsats for å sikre troppene medisinsk hjelp i kampene Trøndelag mellom 15. og 30. april 1940. Etter endt tjeneste i det britiske forsvaret ble han i 1953 utnevnt til følgesvenn av Badets orden.
Vedtaket om tildeling av Krigskorset med sverd til Beveridge ble gjort i Statsråd 20. mars 1942 i lag med vedtak om tildeling til flere britiske, franske og polske offiserer, underoffiserer og menige som hadde kjempet i Norge. Diplomene ble for alle forsynt med følgende begrunnelse: For på særlig fremragende måte å ha utmerket sig under krigen i Norge.
I 1951 ble han utnevnt til æreslege for kong Georg VI av Storbritannia.
| Offiser av Order of the British Empire | Følgesvenn av Order of the Bath | Military Cross | Krigskorset med sverd |
# ANSMET
ANSMET (ANtarctic Search for METeorites) er et program som leter etter meteoritter i den transantarktiske fjellkjede. ANSMET ble startet av Office of Polar Programs i National Science Foundation.
Programmet søker visuelt etter meteoritter på det store isfeltet. De har funnet en rekke kjente meteoritter fra månen og Mars, eksempelvis ALH84001.
# Geir Bukholm
Geir Bukholm (født 1954) er en norsk lege og spesialist i medisinsk mikrobiologi. Som smitteverndirektør i Folkehelseinstituttet hadde han en fremtredende rolle under covid-19-pandemien. I oktober 2021 ble han forfremmet til Folkehelseinstituttets assisterende direktør for beredskap.
Bukholm har en doktorgrad i medisin og en mastergrad i helseforvaltning fra Universitetet i Oslo, samt en mastergrad i folkehelse fra Nordiska högskolan för folkhälsovetenskap.
Siden 2013 har han vært professor II ved Norges miljø- og biovitenskapelige universitet.
# Inhambane (slekt)
Inhambane er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten omfatter bare én kjent art.

## Utseende
En middelsstor (ca. 30 millimeter), brun gullbasse. Denne arten har ingen spesielt slående særtrekk.

## Utbredelse
Arten er utbredt i det sørlige Afrika.

## Systematisk plassering
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider, (Scarabaeidae) Latreille, 1806 (eventuelt Cetoniidae)
        - Underfamilien Cetoniinae Fleming, 1821
          - Stammen Goliathini Griffith & Pidgeon, 1832
            - Slekten Inhambane Péringuey, 1907
              - Inhambane serripes (Janson, 1882)
# Gerhard Schwedes
Gerhard H. Schwedes (født 23. april 1938 i Freiburg im Breisgau i Tyskland) er en tidligere halfback i amerikansk fotball som spilte to sesonger i American Football League med Boston Patriots og New York Titans. Han ble draftet av Baltimore Colts i fjerde runde av NFLs draft i 1960. Schwedes var også et territoriepick av Boston Patriots i 1960. I college spilte han for Syracuse University, som vant Cotton Bowl i 1960, og gikk før det på Hunterdon Central Regional High School i Flemington i New Jersey. Schwedes’ sønn Scott spilte også amerikansk fotball på Syracuse og senere i National Football League.
# AFL–CIO
American Federation of Labor and Congress of Industrial Organizations (AFL–CIO) er den største hovedsammenslutningen i USA. Medlemsforbundene representerer ialt mer enn 12 millioner arbeidere og pensjonerte arbeidere.
AFL–CIO ble dannet i 1955 gjennom sammenslåingen av American Federation of Labor (AFL) og Congress of Industrial Organizations (CIO).
Fra 1955 til 2005 representerte AFL–CIOs medlemsforbund nesten alle fagorganiserte arbeidere i USA. Flere store fagforbund trakk seg ut av AFL–CIO og dannet den alternative hovedsammenslutningen Change to Win Federation i 2005.
# Frem fra Glemselen, Kristne sanger
Frem fra Glemselen, Kristne sanger fra en svunnen tid, er et samlealbum som inneholder skillingsvisene med religiøst tilsnitt fra plateserien Frem fra Glemselen med Rita Engebretsen og Helge Borglund. Platen er den aller siste Frem fra Glemselen som ble utgitt på plateselskapet Talent. Platen kom ut høsten 1982, og skapte litt forvirring for publikum, da alle trodde at det var Frem fra Glemselen kap.12 som var kommet på markedet. Det var også en del postordrekataloger som markedsførte den også som kapittel 12 i serien Frem fra Glemselen. På denne utgaven forandret plateselskapet tittelen på «En drankers hytte» til «Så bitter kold blåser nordenvinden». Platen kom i et opplag på ca. 20 000.

## Sporliste
1. «Det er solskinn, sommer solskinn» (John R. Sweney/Eliza Edmunds Hewitt), sunget av Rita Engebretsen
2. «Ingen er så trygg i fare» (Trad/Lina Sandell), sunget av Rita Engebretsen
3. «Sangen om Solveig» (Ukjent), sunget av Helge Borglund
4. «Niagarafossen» (Ukjent), sunget av Rita Engebretsen
5. «I en sal på hospitalet» (Trad/Nicolay Bath), sunget av Helge Borglund
6. «Anna på søndagskolen» (Ukjent), sunget av Rita Engebretsen
7. «Ingen bok er meg så kjær» (C. D. Tillmann/M. B. Williams-Anders Hovden), sunget av Helge Borglund
8. «Søster Nelly» (Ukjent), sunget av Helge Borglund
9. «Kom lytt til din moders formaning» (Ukjent), sunget av Rita Engebretsen
10. «Bruno (Aftenbønnen)» (Ukjent), sunget av Rigmor Brekken
11. «Gullgraversangen» (Fred Blom), sunget av Rita Engebretsen & Helge Borglund
12. «Jeg har hørt om en stad» (Ukjent), sunget av Helge Borglund
13. «Hvor er billetten» (Ukjent), sunget av Rita Engebretsen
14. «Så bitter kold blåser nordenvinden» («En drankers hytte») (Ukjent),sunget av Helge Borglund


## Andre medvirkende
- Idé og opplegg: Per Johan Skjærstad
- Forlag på samtlige sanger: Talent Music
- Cover: Reklamekontakt A/S


## Utgivelser
- 1982 LP/MC Talent Music Organisation TLS 3078
# Microplinthus
Microplinthus er en slekt av snutebiller. 

## Utseende
Nokså små (2,8-5 millimeter), skjellkledte, gråbrune snutebiller.

## Utbredelse
Slekten er utbredt i Asia, med mange arter i Nepal.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien snutebiller, Curculionoidea Latreille, 1802
        - Familien snutebiller, Curculionidae Latreille, 1802
          - Underfamilien skogsnutebiller, Molytinae Schönherr, 1823
            - Stammen Plinthini Lacordaire, 1863
              - Understammen Typoderina Voss, 1965
                - Slekten Microplinthus Zherikhin, 1987[2]
                  - Microplinthus annapurnae Meregalli, 2020[3]
                  - Microplinthus arunensis Meregalli, 2020
                  - Microplinthus brevipennis Meregalli, 2020
                  - Microplinthus durga Meregalli, 2020
                  - Microplinthus emeishanicus (Meregalli, 2004)
                  - Microplinthus franzi Meregalli, 2020
                  - Microplinthus ganesha Meregalli, 2020
                  - Microplinthus godawaricus Meregalli, 2020
                  - Microplinthus gupta Meregalli, 2020
                  - Microplinthus helambuensis Meregalli, 2020
                  - Microplinthus jaegeri Meregalli, 2020
                  - Microplinthus kaligandaki Meregalli, 2004
                  - Microplinthus karnalicus Meregalli, 2020
                  - Microplinthus kaskianus Meregalli, 2020
                  - Microplinthus kaumarya Meregalli, 2020
                  - Microplinthus khandbariensis Meregalli, 2020
                  - Microplinthus koshianus Meregalli, 2020
                  - Microplinthus laurae Meregalli, 2004
                  - Microplinthus letheensis Meregalli, 2020
                  - Microplinthus longipennis Meregalli, 2020
                  - Microplinthus major  (Zherikhin, 1987)
                  - Microplinthus messneri Meregalli, 2020
                  - Microplinthus minimus  Zherikhin, 1987
                  - Microplinthus minor (Zherikhin, 1987)
                  - Microplinthus morimotoi  Zherikhin, 1987
                  - Microplinthus newarorum Meregalli, 2020
                  - Microplinthus parbatensis Meregalli, 2004
                  - Microplinthus phulchowkianus Meregalli, 2020
                  - Microplinthus rugosus Meregalli, 2020
                  - Microplinthus schmidti Meregalli, 2020
                  - Microplinthus setulosus  Zherikhin, 1987
                  - Microplinthus sherpa Meregalli, 2020
                  - Microplinthus shiva Meregalli, 2004
                  - Microplinthus tamanus Meregalli, 2020
                  - Microplinthus yeti Meregalli, 2020
# Sydfalster kommune
Sydfalster kommune  er en tidligere kommune i Storstrøms amt i Danmark. Fra 1. januar 2007 er den en del av storkommunen Guldborgsund kommune i nye Region Sjælland.
I den tidligere kommunen ligger byene Gedser, Marielyst, Væggerløse og Idestrup.

## Borgermestre
- Hans Aage Pedersen (KF) 1990–2006
- Otto Jensen (V) 1970–1989[3]
# Internet Engineering Steering Group
Internet Engineering Steering Group (IESG) er ansvarlig for standardiseringsarbeidet innen Internet Engineering Task Force (IETF), og har ansvar for den daglige ledelsen av IETF (men ikke det administrative ansvaret, som ivaretas av IETF Administrative Oversight Committee (IAOC)). 
IESG's hovedoppgave er å foreta den endelige tekniske gransking og godkjenning av standarder og andre dokumenter produsert av arbeidsgruppene innen IETF før de blir publisert som RFC-er. IESG er også ansvarlig for å godkjenne opprettelsen av nye arbeidsgrupper, samt endringer i arbeidsgruppenes målsetning og oppgaver. En stor del av IESG's rolle styres av BCP 9 og BCP 25. 
IESG består av de områdeansvarlige (Area Directors) innen IETF (to for hvert område) samt lederen for IETF, for tiden 15 stk. IETFs leder er også leder for IESG, samt områdeansvarlig for «General Area». IESG består for tiden av følgende medlemmer. De områdeansvarlige utnevnes for to år, etter forslag fra IETFs nominasjonskomité (NomCom) og bekreftelse fra Internet Architecture Board, i henhold til reglene i BCP 10.
# National Highway Traffic Safety Administration
National Highway Traffic Safety Administration (NHTSA) er en amerikansk føderal etat underlagt Transportdepartementet.
NHTSA ble opprettet i 1970 og har blant annet ansvar for New Car Assessment Program (NCAP), et trafikksikkerhetsprogram opprettet i 1979 for å få bilprodusenter til å lage tryggere biler og forbrukere til å kjøpe dem.
# J-U-N-K
J-U-N-K er en amerikansk stumfilm fra 1920 regissert av Charlie Chase.

## Skuespillere
- Madge Kirby
- Jim Welch
- John J. Richardson
- Vernon Dent
- Hank Mann
# Cañas (kanton)
Cañas er en kanton øst i provinsen Guanacaste i Costa Rica. Kantonen hadde 26 201 innbyggere i 2011. Kantonens areal er på 682,20 km². Kantonens administrasjonssentrum er byen Cañas.

## Distrikter
Kantonen Cañas er delt inn i fem distrikter:
- Cañas
- Palmira
- San Miguel
- Bebedero
- Porozal
# Hiram Mier
Hiram Ricardo Mier Alanís (født 25. august 1989 i Monterrey i Nuevo León) er en mexicansk fotballspiller som spiller for CD Guadalajara.
Mier ble olympisk mester i fotball under OL-2012 i London. Han var med på det mexicanske laget som vant fotballturneringen for menn foran Brasil og Sør-Korea. Mexico vant to kamper og spilte én uavgjort i det innledende gruppespillet og vant sin gruppe. I kvartfinalen beseiret de Sengal med 4–2, og i semifinalen ble det seier med 3–1 over Japan. Finalen mot Brasil vant de med 2–1.
Mier var også med på det mexicanske laget som vant fotballturneringen for menn i de Panamerikanske leker 2011 i Guadalajara i Mexico. De vant finalen mot Brasil med 4–3 etter straffer.

## OL-medaljer
- 2012  London - Gull i fotball, menn -  Mexico
# Better Than You
Better than You er det femte sporet på Metallicas syvende studioalbum ReLoad, og ble gitt ut som den fjerde singlen fra CD-en. Sangen vant en Grammy i 1998 for Best Metal Performance; som ble bandets fjerde pris i denne kategorien. Under skriveprosessen av sangen fikk den arbeidstittelen "Better".

## Sangtekst
Teksten i sangen kan bli sett på som et ironisk syn på arroganse. En kan også tyde det dit hen at teksten handler om en person som er besatt av tanker på å være bedre enn alle andre.
# Opistoclanis hawkeri
Opistoclanis hawkeri er en sommerfugl som tilhører familien svermere (Sphingidae). Den er den eneste kjente arten i sin slekt.

## Utseende
En nokså stor (vingespenn 85-90 millimeter), langvinget, brun svermer. Vingene er omtrent uten tegninger.
- Opistoclanis hawkeri ♀
- Opistoclanis hawkeri ♀ △


## Levevis
Arten er funnet mellom 900-2800 meter over havet.

## Utbredelse
Den er utbredt i Yunnan-provinsen i Kina og tilgrensende områder i Laos, Thailand og Vietnam.

## Systematisk inndeling
- Ordenen sommerfugler, Lepidoptera Linnaeus, 1758
  - Gruppen Glossata
    - Gruppen Coelolepida
      - Gruppen Myoglossata
        - Gruppen Neolepidoptera
          - Gruppen Heteroneura
            - Gruppen Eulepidoptera
              - Gruppen Ditrysia
                - Gruppen Apoditrysia
                  - Gruppen storsommerfugler, Macrolepidoptera
                    - Overfamilien spinnere (i vid forstand), Bombycoidea
                      - Familien svermere, Sphingidae
                        - Underfamilien Smerinthinae
                          - Slektsgruppen Smerinthini
                            - Slekten Opistoclanis Jordan, 1929
                              - Opistoclanis hawkeri (Joicey & Talbot, 1921)
# Mamasapano
Mamasapano er en filippinsk bykommune i provinsen Maguindanao på den sørlige øya Mindanao.
Kommunen ble utskilt fra Shariff Aguak i 1998.

## Baranggays
Mamasapano er politisk inndelt i 18 baranggays.
| - Bagumbong - Dabenayan - Daladap - Dasikil - Duguengen - Liab - Libutan - Linantangan - Lusay | - Mamasapano - Manongkaling - Pagatin - Pidsandawan - Pimbalakan - Pusao - Sapakan - Tuka - Tukanalipao |

1. ↑  «2020 Census of Population and Housing (2020 CPH) Population Counts Declared Official by the President». folketellingen 2020. Filippinenes statistikkbyrå. 7. juli 2021.
# Wang Noi kraftverk
Wang Noi kraftverk er to varmekraftverk med kogenerasjon i provinsen Ayutthaya 70 km nord for Bangkok i Thailand. Hovedkraftverket har en installert produksjonskapasitet på 2.028 MW fordelt på tre enheter, hver med 650 MW  2+1 kombinasjonssyklus-gassturbiner. Teknologien er levert av MHI, Melco, m.fl. Brenselkilden er naturgass og fyringsolje.
Anlegget ble utbygd med driftsstart i 1998 for den tredje enheten. Operatør er selskapet EGAT. Det planlegges å bygge også en fjerde blokk.
Det mindre anlegget Wang Noi Rojana kraftverk ligger på omtrent samme sted.
# Port de Barcelona
Port de Barcelona («Barcelona havn») er hovedhavna til den katalanske byen Barcelona, og ligger mellom munningen til elva Llobregat og bydelen Barceloneta. 
Det store antallet turister i byen har gjort havna til Middelhavets viktigste, og verdens nest viktigste, havn for cruiseskip. Den er også en av Middelhavets viktigste havner for frakt av gods. Havna huser fire ulike aktiviteter: cruiseskip, ferjer og sportsbåter og frakt av gods. Hver av disse aktivitetene har sitt eget område.
Havna skal utvides ved å flytte munningen til Llobregat to kilometer sørover. Dette vil gi den fem nye terminaler en brygge på 1 300 meter som skal gi plass til de store cruiseskipene.
# Ahmed Muhtar Pasja
Ahmed Muhtar pasja (osmantyrkisk: ‏احمد مختار پاشا‎, tyrkisk: Gazi Ahmed Muhtar Paşa; født 1. november 1839 i Bursa, død 21. januar 1918 i Istanbul) var en osmansk offiser og storvesir.

## Liv og virke
Muhtar deltok i Krimkrigen, ble generalstabsoffiser i 1862, generalmajor i 1870, generalløytnant i 1871 og feltmarskalk (musjir) i 1873. 
I årene 1871–1873 ledet han militærekspedisjonen til Jemen. Han var under den russisk-tyrkiske krig 1877–1878 sjef for 4. armékorps, med hvilket han kom Kars til unnsetning 10. juli 1877. Han var generalguvernør i Monastir 1879–1880 og 1884–1908 osmansk kommissær i Egypt. I juli 1912 ble Muhtar storvesir, men måtte etter tyrkernes nederlag i slaget ved Kirk Kilise fratre i slutten av oktober 1912.
# Shuibuya-demningen
Shuibuya-demningen er en demning i elven Qingjiang i fylket Badong i det autonome prefekturet Enshi. Det ligger helt sør i provinsen Hubei i det sentrale Kina, i en sideelv til Yangtze. 
Demningen er 233 meter høy og 608 meter lang, og er en betongdekket steinfyllingsdam (CFRD), den høyeste slike i verden (2011).
Vannkraftverket har en installert vannkraftkapasitet på 1.600 – 1.840 MW, noe som gjør anlegget til et av verdens 35. kraftigste vannkraftverk.
I elven Qingjiang er det 3 større kraftverk – Shuibuya-demningen, Geheyan-demningen og Gaobazhou-demningen.
# Onochaeta
Onochaeta er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utseende
En middelsstor (14–20 millimeter), sterkt hårete, svartbrun oldenborre. "Snuten" (clypeus) er ovalt framskutt. Dekkvingene har tre opphøyde lengdelister.

## Utbredelse
Arten lever i Sør-Afrika (Kapp-provinsen, Natal).

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien skarabider, Scarabaeoidea
      - Familien skarabider (Scarabaeidae) Latreille, 1806
        - Underfamilien oldenborrer, (Melolonthinae) Samouelle, 1819
          - Slekten Onochaeta Erichson, 1848
            - Onochaeta porcata (Swartz in Schönherr, 1817)
# Kunståret 1728
Kunståret 1728 er en oversikt over hendelser, fødte og avdøde kunstnerpersonligheter i 1728.

## Fødsler
| Måned    | Dag        | Navn                      | Nasjonalitet | Yrke                                        | Alder | Dødsår | Ref.        |
| -------- | ---------- | ------------------------- | ------------ | ------------------------------------------- | ----- | ------ | ----------- |
| Juli     | 3.         | Robert Adam               | skotsk       | arkitekt, interiørdesigner og møbeldesigner | 63    | 1792   | [ 1 ] [ 2 ] |
| November | 16. (døpt) | Georg Wilhelm Baurenfeind | tysk dansk   | tegner og kobberstikker                     | 34    | 1763   | [ 3 ]       |


## Bildegalleri
- Georg Wilhelm Baurenfeind
(1728–1763)
- Robert Adam
(1728–1792)
# Filnavn
Et filnavn er et navn i form av en tekststreng som er brukt for å unikt definere en datafil som er lagret i et filsystem. Ulike filsystemer har forskjellige restriksjoner på filnavnets lengde og tillate tegn i filnavnet.
I de fleste filsystem består et filnavn av filfornavn og filetternavn/suffiks, adskilt av punktum; f.eks. kunder.xlsx
# Spinoberea
Spinoberea er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, avlange, brunrøde trebukker. Kroppen er sylindrisk og jevnbred. Antennene er svarte og litt lengre enn kroppen, beina er svarte.

## Levevis
Larvene lever vanligvis i stammene på storvokste urter.

## Utbredelse
Slekten er utbredt i det sørlige Kina.

## Systematisk inndeling
- Ordenen biller, Coleoptera Linnaeus, 1758
  - Underordenen Polyphaga Emery, 1886
    - Gruppen (infraorden) Cucujiformia Lameere, 1938
      - Overfamilien Chrysomeloidea Latreille, 1802 (=Phytophaga)
        - Familien trebukker, Cerambycidae Latreille, 1802
          - Underfamilien vedbukker, Lamiinae Latreille, 1825
            - Stammen Phytoeciini eller Saperdini
              - Slekten Spinoberea Breuning, 1954
                - Spinoberea cephalotes (Gressitt, 1942)
                - Spinoberea subspinosa (Pic, 1922)
# Blair Underwood
Blair Underwood (født 2. august 1964 i Tacoma i Washington) er en amerikansk TV- og filmskuespiller. Han er kjent som den sta advokaten Jonathan Rollins fra NBCs juridiske drama LA Law, en TV-serie som han var med på i syv år. Han debuterte som skuespiller i filmen Krush Groove fra 1985.
Underwood har fått nesten bare gode kritikker gjennom hele sin karriere[trenger referanse] og har mottatt tre NAACP Image Awards og en Grammy Award. Han har medvirket i TV-seriene The New Adventures of Old Christine og Dirty Sexy Money. Underwood var i 2000 med i bladet Peoples liste over «World’s 50 Most Beautiful People». I 2007 var Underwood medforfatter i science fiction-romanen Casanegra: A Tennyson Hardwick.
# Løksetinden
Løksetinden (nordsamisk: Leakšogáisá) er et fjell på grensa mellom Salangen og Dyrøy kommuner i Troms. Fjellet har en høyde på 1 237 meter over havet, og er dermed det høyeste punktet i Dyrøy. Med en primærfaktor på 1 064 meter, er toppen også blant de 50 i Norge med høyest primærfaktor.

## Fotnoter
1. ↑  Avstand til samme høyde på Langlitinden.
# Den nasjonale filmkommisjonen
Den Nasjonale Filmkommisjonen er en uavhengig stiftelse, finansiert av tilskudd fra Staten ved Kultur- og likestillingsdepartementet.
Stiftelsens formål er å tiltrekke flere utenlandske filmproduksjoner til Norge. Dens virksomhet skal legge til rette for næringsutvikling i regionene, og bidra til å realisere målet om en profesjonell bransje med sunn økonomi. 
Stiftelsen har hovedsete i Bergen og overtok 1. januar 2021 oppgaver fra Norsk filminstitutt knyttet til markedsføring av Norge som opptaksland.
Den Nasjonale Filmkommisjonen samarbeider med de fem regionale filmkommisjonene i Norge, og er medlem av Association of Film Commissioners International (AFCI), European Film Commissions Network (EUFCN) og Nordic Film Commissions.
Stiftelsen ledes av Meghan Beaton og rapporterer til et styre bestående med fem medlemmer, hvorav tre er oppnevnt av Norsk Filminstitutt og to av FilmReg​. Fra 2025 er Tor Inge Hjemdal styreleder.
# Skålvekt
Skålvekt er et måleinstrument for å sammenlikne to vekten på to gjenstander eller for å måle gjenstandens tyngde. Måleresultatet kalles legemets vekt eller masse. Skålvekta sammenligner objektets masse med referanseobjekters masse, som kalles lodd.
Med skålvekter veies en gjenstand ved at en likearmet vektbjelke utbalanseres av flere lodd med kjente masser. Gravitasjonens størrelse er likegyldig og vi måler vekten som gjenstandens masse ved sammenligning.
Lodd er også betegnelsen på referansemasser som brukes ved veiing med skålvekt eller kalibrering av fjærvekter. De finnes ofte i 1 – 2 – 2 – 5 (- 10 – 20 – 20 osv) serier.

## Historikk
Det har ikke vært mulig å bestemme hvor en først begynte med skålvekter. Fra Egypt og Babylon har en skriftlige kilder om bruk av vekter fra 4-5.000 år siden. For om lag 2.500 år siden var de i bruk i Hellas og Roma, men det fleste vektene var bismervekter med ett lodd og en vektskål. De hadde som hovedformål å veie edelmetaller.
De eldste vektene en har funnet i Norge er fra 400-500-tallet. En har funnet seks vekter. Fra England er det også kjent skålvekter fra 400-600-tallet med romerske forbilder. De var ikke sammenleggbare.
I vikingtiden dukker det igjen opp skålvekter i Skandinavia, Tyskland, Russland, Østersjøområdet og på de britiske øyer.  De var sammenleggbare  og tilvirket i bronse i en legering med svært høy andel tinn. De var ofte utsmykket med innrissinger av geometriske mønster. I noen tilfeller er også etuier for vektene bevart. Hovedfunksjonen i denne perioden er antatt å være veiing av sølv. Siden skålvekter er brukt innenfor farmasien i Romerriket, har det også vært foreslått at skålvekter kan ha vært benyttet til oppveiing av legemidler.
Fra Norge er det funnet 63 skålvekter fra vikingtiden. Funnstedene er stort sett langs kysten av Norge fra Vesterålen til Østfold, men det er også noen funn fra innlandet. Erik Jonell mente at de fleste skålvektene kom fra de britiske øyer ("anglo-irske"-område), men noen kom trolig et østlig eller et sentraleuropeisk område. De fleste er fra 900-tallet, mens sju skålvekter er fra 700- eller 800-tallet.
Det er kjent noen få byfunn fra Oslo og Stavanger fra 1000-tallet.
I 1746 konstruerte Joseph Black en mer nøyaktig skålvekt, som ble  et viktig verktøy i kvantitativ kjemi.

## Andre anvendelser
Skålvekter er brukt i en del våpenskjold, i Kameruns riksvåpen, i Qaqortoq kommunevåpen, byvåpen og som symbol på guden Justitias dømmende virke.
# Laurent Chambertin
Laurent Chambertin (født 29. september 1966) er en fransk volleyballspiller.
Han representerte Frankrike under Sommer-OL 1992 i Barcelona, hvor han ble nummer 11.
# Marie Lundström
Marie Lundström (født 1967 i Gällivare) er en svensk radiojournalist.
Marie Lundström begynte på Sveriges radio i 1995 og har laget ulike litteraturprogram i radio, blant annet Lundströms bokradio i P1.
# Slavisk mytologi
Slavisk mytologi er den overordnede betegnelse for det mytiske aspektet av den førkristne polyteistiske religion som slaverne praktiserte. Det Indoeuropeiske språks islett er signifikant og den slaviske mytologi rommer derved flere felles karaktertrekk med andre folkereligioner av ur-indoeuropeisk opphav. På tross av de relativt beskjedne kilder som hovedsakelig stammer fra kristne misjonærer, stammer den slaviske mytologi fra den tidlige steinalder. Naturen, som var samlingspunkt for religionen, ble tilbedt under navnet Mat Zemlya (Moder jord). Praktiseringen av slavisk mytologi foregikk uten templer.
# Holloway fengsel
HM Prison Holloway er et kvinnefengsel i Islington, London. Det ligger i enden av Parkhurst Road, et navn som forvirrende nok deles med Parkhust fengsel. Holloway Castle er et vanlig kallenavn på fengselet. 
Det ble åpnet i 1852 som et blandet fengsel, men på grunn av det økte kravet til plass for kvinnelige fanger ble det gjort om til et rent kvinnefengsel i 1903. 
I det 20. århundre ble det utført fem henrettelser i Holloway. Den mest kjente av de dødsdømte var Ruth Ellis, som den 13. juli 1955 ble den siste kvinne som ble hengt i Storbritannia. 
Fengselet ble ombygget i 1970-årene, og er fortsatt i bruk. Pr. 2005 var det plass til 485 fanger. 

## Kjente fanger
- Emily Davison, suffragett
- Constance Markievicz, suffragette
- Hanna Sheehy-Skeffington, suffragette
- Diana Mitford, sir Oswald Moseleys kone, internert under andre verdenskrig
- Ruth Ellis, dødsdømt for mord
- Myra Hindley, seriemorder
- Françoise Dior, mordbranndømt nynazist
- Maxine Carr, dømt for mord
# Matz William Jenssen
Matz William Jenssen (født 2. mars 2001) er en norsk langrennsløper som representerer Sportsklubben Njård. Han debuterte i verdenscupen på sprinten på Lillehammer i desember 2022.
# Zhao Tao
Zhao Tao (født 5. mai 1987) er en kinesisk svømmer.
Han representerte Kina under Sommer-OL 2004 i Athen, der han ble utslått i forsøksheatet på 200 meter medley.
# Jan Flatla
Jan Flatla (født 1935 i Oslo) er en norsk jurist, diplomat og tidligere håndballspiller.

## Utdannelse
Han tok juridisk embetseksamen ved Universitetet i Oslo i 1963.

## Yrkeskarriere
Etter eksamen var han en kort periode i Justisdepartementet, og deretter to år som dommerfullmektig ved Vinger og Odal sorenskriverkontor. Han ble ansatt i Utenriksdepartementet i 1965 og tok aspiranteksamen i 1966. Advokatbevilling fikk han i 1967.
Han tjenestegjorde blant annet ved utenriksstasjonene i New Orleans (1968–1970), Helsingfors (1970–1973), Geneve (som medlem av den norske delegasjon til den europeiske sikkerhets- og samarbeidskonferanse (KSSE) (1974–1975)) og i London som presse- og kulturråd (1983–1988).
Hjemme i Utenriksdepartementet var han i første rekke knyttet til rettsavdelingen i flere perioder, først som byråsjef, senere som underdirektør og deretter som ekspedisjonssjef (1989–1994).
Som ekspedisjonssjef ledet han delelinjeforhandlingene i Barentshavet med Sovjetunionen/Russland, og var videre leder for Havretts- og Sjøgrenseutvalget og for Kontaktutvalget for folkerett i krig samt medlem av Samarbeidsrådet for Kystvakten. Han var også norsk representant i den juridiske komité under FNs Generalforsamling i New York en rekke ganger.
Han var generalkonsul i New York 1994–1999. I 1999 ble han utnevnt til ambassadør til Nederland i 1999. Der tjenestegjorde han frem til han gikk av med pensjon i 2003.
Han ble i 1994 utnevnt til kommandør av St. Olavsorden for embetsfortjenester og innehar også flere utenlandske ordener, deriblant storkorset av den nederlandske Oranje-Nassau ordenen.

## Idrettskarriere
Flatla representerte Ski og Fotballklubben LYN i fotball og Sportsklubben ARILD i håndball.
Flatla var på det norske landslaget i håndball fra 1957 til 1960 og en av de norske spillerne som spilte alle Norges 6 kamper i Håndball-VM 1958 for menn som ble arrangert i Øst-Tyskland, og var som ung på juniorbylaget i fotball.
# Julija Putintseva
Julija Antonovna Putintseva (russisk: Юлия Антоновна Путинцева, født 7. januar 1995 i Moskva) er en kasakhstansk tennisspiller. Hun er opprinnelig russisk men skiftet statsborgerskap i 2012.
På sitt beste har hun vært nr. 27 på verdensrankingen for kvinner i singeltennis, dette skjedde i februar 2017. Hun har to ganger kommet til kvartfinale i French Open. Hun ble tatt ut til å representere Kasakhstan under Sommer-OL 2016, men skadet seg i en turnering like før og gikk glipp av mesterskapet.
# TouchArcade
TouchArcade er et nettsted som tar for seg mobilspill. Den ble startet opp i 2008.
# Alt eg såg
Alt eg såg er et musikkalbum med Sigvart Dagsland, utgitt i 1990. Albumet lå 6 uker på VG-lista og endte med 12.-plass som beste plassering.

## Sporliste
1. «Alt eg såg»
2. «Elske du meg»
3. «Den farligste friheten»
4. «Barn av gud»
5. «Blomster me aldri såg»
6. «Kjærlighet»
7. «Gå mot havet»
8. «Tida har tid»
9. «Tin opp»
10. «Dance trasé»
11. «Fast som fjell»
# Mona Terjesen
Mona Jørgensen Terjesen (født 1982[trenger referanse] i Haugesund) er en norsk journalist og tidligere fungerende redaktør i lokalavisen Vestavind i Sveio. Hun er tidligere kjent som programleder i TV Haugaland – hvor hun jobbet som nyhetsanker, reporter og programvert i perioden 2007-2010. Sammen med Bjørn Andre Widvey og Karen Hesseberg hadde Terjesen Frokost-TV-sending hver helg. [trenger referanse]
Fra oktober 2010 til januar 2012 var hun fungerende redaktør i Vestavind – i vikariat for Irene Jacobsen.[trenger referanse]
# Nicolai Øyen Langfeldt
Nicolai Øyen Langfeldt (født 17. juni 1996) er en norsk lokalpolitiker (Høyre).
Han har siden 2020 vært nestleder i Samferdsels- og miljøutvalget i Oslo bystyre. I januar 2021 ble han utnevnt til nestleder av Høyres bystyregruppe.
Han har tidligere vært leder for Oslo Unge Høyre og medlem i Oslo Høyres arbeidsutvalg. Ved kommunevalget 2015 ble Langfeldt for første gang valgt inn i Oslo Bystyre, der han satt som fast medlem i Kultur -og utdanningskomiteen i perioden 2015-2020.
Langfeldt har studiekompetanse fra Oslo handelsgymnasium, og er utdannet økonom fra Handelshøyskolen BI. Han har tidligere jobbet som rådgiver i kommunikasjonsselskapet Gambit Hill+Knowlton.
Langfeldt er barnebarnet til tidligere medarbeider i NRK Roald Øyen.
# Gottfried Neunhäuserer
Gottfried Neunhäuserer (1882–1941) var en østerriksk benediktinerpater i Benediktinerstift St. Peter.
Hans klosternavn var Romuald. Han trådte inn og ble ikledt i ordenen i 1903, avla evige løfter i 1907, og ble presteviet i 1908.
Fra 1909 til 1920 innehadde pater Romuald følgende funksjoner: Kooperator, pønitentiar, konviktsprefekt og pilegrimsprest. Pater Romuald, som siden 1920 var pasient i Nervenheilanstalt Salzburg-Lehen, ble deportert den 17. april 1941 til Schloss Hartheim, og ble myrdet av nasjonalsosialistene der den 8. mai 1941.
For pater Gottfried Neunhäuserer og likeså for broder Jakob Förtsch ble det nedsatt «stolpersteine» den 21. juli 2010 i Stift St. Peter.
# Thanjavur
Thanjāvūr (tamil: தஞ்சாவூர், Tañcāvūr; hindi: तंजावुर), tidligere kjent under det engelske navnet Tanjore, er en kommune og administrativt senter i Thanjavur-distriktet i regionen Chola Nadu i den indiske delstaten Tamil Nadu. Etymologer tror at navnet Thanjāvūr kommer fra Tanjan, en legendarisk asura i hinduistisk mytologi. I 2011 hadde byen 222 619 innbyggere, mens det større byområdet hadde 290 732 innbyggere.
Byens tidlige historie er usikker - noen historikere mener den fantes allerede i Sangam-perioden, selv om det så tidlig ikke finnes nedtegnelser om den. Thanjāvūr ble først en viktig by i regjeringstiden til mellomcholaene, da den var Chola-dynastiets hovedstad. Etter cholaenes fall var byen underlagt en rekke forskjellige riker, som Pandya-dynastiet, Vijayanagarariket, Madurai-nayak-dynastiet, Thanjavur-nayak-riket, Thanjavur-maratha-riket - de to sistnevnte med Thanjāvūr som sin hovedstad - og Britisk Raj. Siden 1947 har den vært del av Republikken India. 
Thanjāvūr er et viktig senter for sørindisk kunst og arkitektur. De fleste av De store, levende Chola-templene, som står innskrevet på UNESCOs Verdensarvsliste, er i eller i nærheten av Thanjāvūr, og det største av disse templene, Brihadisvara-tempelet, er plassert i bykjernen. Thanjāvūr er også hjembyen til Tanjore-maleri, en unik maleristil i regionen. I tillegg er Thanjāvūr et viktig jordbrukssenter i midten av regionen, kjent som "Tamil Nadus risbolle." South Zone Culture Centre i Thanjāvūr er et av mange regionale kultursentre opprettet av den indiske regjeringa for å fremme Indias kulturelle arv. 
Thanjāvūr har gode vei- og jernbaneforbindelser til andre deler av India og andre byer i Tamil Nadu. Den nærmeste flyplassen er Tiruchirappalli internasjonale flyplass, 56 km unna, og den nærmeste havna er Nagapattinam, 84 km unna Thanjāvūr.
# Ion (gresk mytologi)
Ion (gresk: Ἴων) var i gresk mytologi en (muligens uekte) sønn av Kreousa (datter av Erekhteus) som var gift med Xuthos Han er, ifølge mytologien, stamfar til jonerne, en av de fire opprinnelige greske folkestammene. I greske sagn er Xuthos sønn av Hellen og nymfen Orseis. Hellen var sønn av Devkalion og Pyrrha som ifølge den greske mytologien var de to som overlevde denne mytologiens variant av syndfloden.  Hellen og Orseis fikk tre sønner, Doros, Xuthos og Aiolos som ble stamfedre til de fire hovedgreinene i den hellenske nasjonen. Doros ga opphav til dorerne, Xuthos' sønner Achaios og Ion ga opphav til akhaiere og jonere, og Aiolos ga opphav til aiolerne.

## I mytologien
En variant av historien som fortelles om ham står i den greske tragedien Ion av Evripides, skrevet ca. 414-412 f.Kr. Her fremstilles Ion som sønn av den athenske prinsessen Kreousa og guden Apollon som hadde voldtatt henne. Kreousa forlot barnet som, på Apollons ordre, ble hentet av Hermes og oppfostret av prestinnene ved oraklet i Delfi. Da Kreousas ektemann Xouthos besøkte oraklet fikk han beskjed fra Apollon om at den første han møtte på veien ut var hans sønn. Xouthos tolket det som at han var far til barnet, men Apollon ga ham Ion som adoptivsønn. Kreousa planla å drepe barnet av sjalusi, fordi det var Xuthos’ barn mens hun selv var barnløs. Ion på sin side tok Kreousa til fange for å drepe henne, men hun fant ut at Ion var hennes egen sønn. Gudinnen Athene stadfestet dette, og Ion forliktes med sin mor.
Ifølge andre kilder var Ion grunnleggeren av den antikke greske byen Helike i Akhaia. Ion fremstilles som sønn av Xouthos som var tilkalt til Akhaia av kong Selinus. Ion ble her gift med Selinus’ datter Helike som var tronarving. Han regnes for å ha grunnlagt byen Eliki, oppkalt etter sin hustru, som ble kongedømmets hovedstad. Han skal ha ført krig mot Eleusis (i nåværende Vest-Attikí) i allianse med Athen, men han falt under kampene.
Ion er regnet som stamfar til jonerne, en av de fire primærstammene av grekere. Han blir ofte identifisert med Javan som nevnes i Det gamle testamente og i Tanákh, den hebraiske bibelen. I Første Mosebok sies det at Javan (Ion) hadde fire sønner, Elisa, Tarsis, Kittin og Dodanim. Javan var sønn av Jafet, sønn av Noah.
Sammenhengen med de overlevende etter syndfloden framkommer også i den greske mytologien. Ions far Xuthos skal her være sønn av Hellen (en mytisk stamfar for hellenerne), og han var sønn av Devkalion og Pyrrha, de to eneste som overlevde den greske utgaven av myten om syndfloden.
# Gilmar Teixeira
Gilmar Teixeira (født 30. oktober 1970) er en brasiliansk volleyballspiller.
Han representerte Brasil under Sommer-OL 2000 i Sydney, hvor han ble nummer 6.
# Holger Baden
Holger Baden (født 18. januar 1892, død 31. januar 1966) var en dansk friidrettsutøver.
Han representerte Danmark under Sommer-OL 1912 i Stockholm, der han ble ikke fullførte terrengløpet.
# Angered
Angered er et tettsted i Göteborg kommune i Västra Götalands län i landskapet Bohuslän i Sverige. I 2010 hadde tettstedet 950 innbyggere.
# Benjamin Dahl Hagen
Benjamin Dahl Hagen (født 9. januar 1988) er en norsk tidligere fotballspiller.
Han har spilt for Vålerenga, Fredrikstad og Follo. Med Follo kom han i 2010 til cupfinalen, hvor det ble tap mot Strømsgodset.
# Carnival of Souls: The Final Sessions
Carnival of Souls: The Final Sessions er det 17. studioalbumet fra hard rock-bandet Kiss, utgitt i oktober 1997. 
Albumet ble påbegynt i november 1995 med planlagt utgivelse våren 1996. På grunn av gjenforeningen av originalbesetningen i 1996 ble disse planene lagt på is. Etter at det begynte å sirkulere bootleg-kopier av albumet, bestemte bandet seg for å ferdigstille og utgi albumet. 
Dette albumet inneholder sangen «I Walk Alone», sunget av gitarist Bruce Kulick, hans eneste bidrag som hovedvokalist. Albumet inneholder også et bidrag fra det fremtidige medlemmet i bandet, Tommy Thayer, da sangen «Childhood's End» er skrevet av Thayer i samarbeid med Kulick og Gene Simmons. 

## Sporliste
1. «Hate» (Gene Simmons, Scott Van Zen, Bruce Kulick) – 4:36
  - Vokal: Gene Simmons
2. «Rain» (Paul Stanley, Kulick, Curtis Cuomo) – 4:46
  - Vokal: Paul Stanley
3. «Master & Slave» (Stanley, Kulick, Cuomo) – 5:00
  - Vokal: Paul Stanley
4. «Childhood's End» (Simmons, Tommy Thayer, Kulick) – 4:20
  - Vokal: Gene Simmons
5. «I Will Be There» (Stanley, Kulick, Cuomo) – 3:49
  - Vokal: Paul Stanley
6. «Jungle» (Stanley, Kulick, Cuomo) – 6:49
  - Vokal: Paul Stanley
7. «In My Head» (Simmons, Van Zen, Jaime St. James) – 4:00
  - Vokal: Gene Simmons
8. «It Never Goes Away» (Stanley, Kulick, Cuomo) – 5:42
  - Vokal: Paul Stanley
9. «Seduction of the Innocent» (Simmons, Van Zen) – 5:16
  - Vokal: Gene Simmons
10. «I Confess» (Simmons, Ken Tamplin) – 5:23
  - Vokal: Gene Simmons
11. «In the Mirror» (Stanley, Kulick, Cuomo) – 4:26
  - Vokal: Paul Stanley
12. «I Walk Alone» (Simmons, Kulick) – 6:07
  - Vokal: Bruce Kulick


## Personell
- Gene Simmons – bass, vokal
- Paul Stanley – gitar, vokal
- Bruce Kulick – gitar, bass, vokal
- Eric Singer – trommer, perkusjon, vokal
# Leptocorynotus
Leptocorynotus er en slekt av små, gulbrunlige køllebiller, der artene er knyttet til maur.

## Utseende
Små, nærmest pæreformede, gulbrune køllebiller. Antennene består tilsynelatende av bare fire ledd, der det ytterste er langt og sylindrisk. Hodet er lengre enn bredt med små fasettøyne, pronotum rundet, litt bredere enn langt, dekkvingene rundede, nokså korte. Bakkroppen er rundet med bare én ryggplate synlig ovenfra.

## Levevis
Sannsynligvis er alle medlemmene i gruppen Clavigeritae knyttet til maur (de er myrmekofiler). 

## Utbredelse
Arten er kjent fra Afrika (Gabon).

## Systematisk inndeling
- Ordenen biller, Coleoptera
  - Underordenen Polyphaga
    - Overfamilien åtsel- og rovbiller, Staphylinoidea
      - Familien kortvinger (Staphylinidae)
        - Underfamilien køllebiller, Pselaphinae
          - Overstammen Clavigeritae
            - Gruppen Clavigerini Leach, 1815
              - Understammen Clavigerodina Schaufuss, 1882
                - Slekten Leptocorynotus Coulon, 1982[2]
                  - Leptocorynotus jeanneli (Célis, 1969)
# Niklas Meinert
Niklas Meinert (født 1. mai 1981 i Bad Kreuznach) er en tysk profesjonell landhockeyspiller som representerte Tyskland under Sommer-OL 2008 i Beijing, Kina. Her tok han gull for det tyske landslaget i landhockey etter å ha slått Spania i finalen med 1-0.
Tyskland tok dermed sitt fjerde OL-gull i landhockey (det forrige i Sommer-OL 2004), og landets  syvende landhockeymedalje gjennom tidene.

## OL-medaljer
- 2008  Beijing - Gull i landhockey, menn -  Tyskland